**Referat fra årsmøtet i Høvik Verk Vel (HVV), 14. mars 2017**

Årsmøtet ble avholdt på Høvik bibliotek. Til stede fra styret var:

Rita Roarsen Formann

Tone Lindem Kasserer

Øyvind Almaas Medlem

Ingrid Louise Falkenberg Medlem

Lotte Lind Medlem

Lise Sveberg Medlem

Stein Sandved Bønkan Representant fra DNV GL

Helge Finanger Medlem

Anne Jortveit Varamedlem

Det møtte totalt ca. 30 medlemmer.

**1. Innkalling og dagsorden godkjent**

Leder for HVV, Rita Roarsen, ønsket velkommen og orienterte om dagsorden.

Det var ingen merknader til innkalling.

**2. Valg av ordstyrer og referent og to representanter til å skrive under protokoll**

Rita Roarsen ble valgt til ordstyrer. Helge Finanger ble valgt til referent. Ruth Fallet Kristensen og Ferdinand Klem ble valgt til å undertegne protokollen.

**3. Årsmelding for 2016**

Årsmeldingen for 2016 ble gjennomgått. Det har vært lagt ned mye arbeid med kyststien, forlengelse av Veritasveien og i ulike arbeidsgrupper i vellet.

Merk at bom i Glassverkveien først vil komme opp i løpet av april og ikke 1. april slik det står i årsmeldingen. For mer informasjon, se på HVV`s hjemmesider [www.hovikverkvel.no](http://www.hovikverkvel.no/) og Facebook-siden: «Høvik Verk vel».

Årsmeldingen ble godkjent.

**4. Regnskapet 2016**

Kasserer Tone Lindem presenterte regnskapet for 2016. Regnskapet viser noe lavere inntekter enn budsjettert. På utgiftssiden er det ingen spesielle poster som peker seg ut.

Regnskapet ble godkjent.

**5. Budsjett 2017**

Kasserer Tone Lindem redegjorde videre kort for hovedpunktene i budsjettet for 2017. I budsjettet er det lagt opp til noe høyere inntekter i 2017. Utsalgspris på jubileumsboken ble diskutert, men det var enighet om at 100,- kr er riktig utsalgspris da markedet for boken er noe begrenset. Av opprinnelig 3000 eksemplarer er fortsatt 800 ikke solgt. Boken er tilgjengelig for salg på Høvik Bokhandel, Biblioteket og fra styret. Innbyggere i vellet oppmuntres til å kjøpe inn boken til barn og barnebarn.

Som en kommentar på inntektssiden har 25% av eneboligene i vellet ikke betalt det pliktige medlemskapet.

På utgiftssiden er det tatt høyde for kostnader knyttet til en bedre arkivløsning fremover.

Budsjettet ble vedtatt.

**6. Innkomne saker:**

Det var ingen innkomne saker som ble presentert.

**7. Orienteringer på årsmøtet:**

**E18 – betydningen for Høvik**

Varaordfører Ole Kristian Udnes presenterte ”Bærum 2035 – Tenke langt, handle nå”. Presentasjonen tok utgangspunkt i hele Bærum og hvordan kommunen som er på tredje plass i landet ift befolkningstetthet, vil imøtekomme fremtidig befolkningsvekst i kommunen. Befolkningsvekst krever god infrastruktur og boligutbyggingen vil sentreres rundt kollektivknutepunkt som Sandvika, Fornebu etc. Avslutningsvis kom varaordføreren inn på status for E18.

**DNV GL og sluttfase Veritas 3**

Stein S. Bønkan kommenterte kun at bommen ved Glassverkveien 52 nå først vil komme opp i løpet av april.

**Høvik Biblioteks Venner – nye utfordringer**

Anne Jortveit takket vellet for pengegaven til jul pålydende 10.000,- kr. Pengene kommer svært godt med for venneforeningen som hadde ansvar for om lag 25 arrangementer i 2016 og tilsvarende i 2017. HBV har lenge arbeidet for å få tilbake avdelingslederstillingen ved biblioteket, noe bibliotekets ledelse ikke vil imøtekomme. HBV samarbeider med kriken og vellet for å få på plass en liten samlingsplass på grøntarealet i bakken opp til kirken.

**Nærmiljøtiltak**

Ingrid Louise Falkenberg orienterte årsmøtet om en rekke tiltak vellet jobber med knyttet til Nærmiljøtiltak for befolkningen på Høvik.

**Solbenker langs kyststien**

Øyvind Almaas presenterte designet og prosessen med å få laget 19 solbenker som nå kan brukes av alle som ferdes langs kyststien på Høvik.

**8. ”Vellets Rose”**

Vellets rose gikk i år til Øyvind Almaas for en meget stor innsats over lang tid. Særlig ble Øyvinds arbeid med solbenkene langs kyststien og hans sentrale rolle i utarbeidelsen av boken HVV ga ut i forbindelse med 100-årsjubileum i 2015, trukket frem.

**9. Valg av styre, revisor og valgkomité**

Leder av valgkomiteen Jørgen L. Storlie innledet med å vise til at valgkomiteen er uavhengig av styret og at komiteen ikke rapporterer til styret. Valgkomiteen takket styrets leder, Rita Roarsen, for hennes innsats som leder av vellet de siste 12 år.

Valgkomiteen ønsket å endre på sammensetningen av styret og foreslo Øystein Goksøyr som ny leder. Valgkomiteen ønsket videre at Rita Roarsen fortsetter i styret for å sikre viktig kompetanseoverføring.

Rita Roarsen stilte spørsmål ved hvorfor hun ikke var blitt kjent med komiteens innstilling tidligere og var således skuffet over prosessen. Rita ønsket i utgangspunktet å fortsette i stillingen i to år til, for å fullføre de oppgaver hun jobber med.

**Styret for 2017 består av:**

Øystein Goksøyr, leder (velges for 2 år) oystein.goksoyr@gmail.com 959 01 329

Rita Roarsen, (velges for 2 år) rita.roarsen@gmail.com 906 89 950

Tone Lindem, kasserer (1 år gjenstår) tone.lindem@manpowergroup.no 950 34 196

Helge Finanger (1 år gjenstår) helge.finanger@gmail.com 908 34 041

Lise Sveberg (1 år gjenstår) lisveb@me.com 917 59 366

Odd Nakland (velges for 2 år) oddnak@gmail.com 917 85 610

Ellisiv Halvorsen (velges for 2 år) ellisiv.halvorsen@sebkort.no 408 053 05

En representant fra DNV GL

**Varamedlemmer:**

Anne Jortveit (velges for 2 år) annejortveit@hotmail.com 976 71 822

Øyvind Almaas (velges for 2 år) oey-balm@online.no 901 68 778

Ingrid L. Falkenberg, (velges for 2 år) ingrid.falkg@gmail.com 977 63 958

Merete Markussen (velges for 2 år) memamu@online.no 951 00 775

**Revisor:**

* Kjell Christensen

**Valgkomite:**

* Jørgen L. Storlie, leder (1 år gjenstår) jorgen.storlie@gmail.com 922 32 988
* Marius Liaaen (1 år gjenstår) marilaae@cisco.com 982 28 171
* Andreas Birkeland (1 år gjenstår) ab@marlowarkitekter.no 913 945 97

Valg av styre, revisor og valgkomité ble enstemmig vedtatt.

Høvik, 16. mars 2017

**Styret i Høvik Verk Vel:**

Øystein Goksøyr Tone Lindem Rita Roarsen Lotte Lind

Helge Finanger Ingrid Louise Falkenberg Lise Sveberg

 Ruth Fallet Kristensen Ferdinand Klem

sign sign